Зэрыхуамыдэнур жраIэ
КъБР-м экстремизмэмрэ щIалэгъуалэ политикэмрэ япыщIа лэжьыгъэхэр щIыпIэхэм щызэгъэуIунымкIэ и министр Къуэшырокъуэ Залым, апхуэдэу КъБР-м и Iэтащхьэм и Администрацэм, КъБР-м щыIэ МВД-м и ЦПЭ-м, Урысейм и ФСБ-м КъБР-м щиIэ и къудамэм я лэжьакIуэхэр и гъусэу республикэм и прокуратурэм хэIущIыIу ищIащ ди щIыналъэм щыщ щIалитIым, 1996, 1998 гъэхэм къалъхуахэм, экстремист лэжьыгъэ ирагъэкIуэкIыу зэрыхуамыдэнур зэрыжраIар.
Абыхэм я гугъащ Урысей Федерацэм и щIыналъэр ябгынэу IэщэкIэ зэщIэузэдауэ Сирие Хьэрып Республикэм щыIэ щIэпхъаджащIэ гупхэм яхыхьэну. А мурадхэр и чэзум къызэпаудащ хабзэхъумэ IуэхущIапIэхэм, абы и фIыгъэкIи ахэр щIэпхъаджагъэ нэхъ хьэлъэм щахъумащ.
Урысей Федерацэм и законодательствэм ипкъ иткIэ террорист зэгухьэныгъэу къалъытам ухыхьэныр е ухыхьэным зыхуэбгъэхьэзырыныр, нэгъуэщI къэралым и щIыналъэм щыIэ апхуэдэ зэщIэхъееныгъэм ухэтыныр тезыр хьэлъэ щIытралъхьэ щIэпхъаджагъэу щытщ. Абы ипкъ иткIэ уагъэтIысынкIэ хъунущ, илъэс 20-м нэс къыптралъхьэу.
КъБР-м и прокуратурэм и пресс-IуэхущIапIэ.
